钦定古今图书集成/明伦汇编/官常典/第596卷 > 《与宰执札子》前人
## 钦定古今图书集成/明伦汇编/官常典/第596卷 > 《与宰执札子》前人

“熹辄以私恳仰干公听。熹昨者恳辞江东恩命，已蒙
圣恩改𢌿郡绂，此盖庙堂矜怜衰朽，曲赐陶镕，有以
及此，幸甚幸甚。但熹所苦目疾，比复增剧，自度决然
不任郡事，已具状申省，乞许辞免。若蒙矜怜，令熹依
旧奉祠，固为幸甚。或与改一闲慢差遣，使得少效微
劳，仰承德意，而免于旷职殃民之罪，则于熹亦为幸”
甚。屡渎威严，俯伏战汗。